**Rondelul Chemării**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Chemării

O! În primăvara... vieţii mele -

Doamne m-ai chemat la Tine!

Şi din dureri multe şi suspine

Mi-am revenit, privind la stele.

Alte-orizonturi, pe-alte schele

S-au redeschis atunci sublime,

O! În primăvara... vieţii mele -

Doamne m-ai chemat la Tine!

Cuvintele, mi-au fost proptele

Pe calea-mi presărând rubine

Ce-au reflectat atunci în mine,

Şi vieţii farmec, mi-au fost ele

O! În primăvara... vieţii mele -

Doamne m-ai chemat la Tine!

Flavius laurian Duverna

04 februarie 2016